# Eleccions legislatives búlgares de juny de 2024

Les eleccions legislatives búlgares de 2024 es celebraren el 9 de juny de 2024 coincidint amb les eleccions al Parlament Europeu de 2024.

## Antecedents

El Ciutadans pel Desenvolupament Europeu de Bulgària (GERB) va guanyar les eleccions de 2023 amb la coalició reformista Continuem el Canvi-Bulgària Democràtica a poca distància, i els dos partits van decidir governar junts amb un primer ministre rotatiu que havia de canviar cada nou mesos, per intentar trencar el gran bloqueig polític per falta de majories i l'enfrontament entre tots els partits polítics la corrupció i diferències entre forces pro russes i pro occidentals sobre la guerra russo-ucraïnesa, aconseguint el suport de dos dels trenta-cinc diputats del Moviment pels Drets i les Llibertats. L'acord es va trencar quan Mariya Gabriel hauria d'haver ocupat el lloc de primera ministra pel GERB, després que ho fes Nikolai Denkov. i es van tornar a convocar eleccions per al 9 de juny de 2024. El president Rumen Radev va nomenar l'independent Dimitar Glavchev com a primer ministre d'un govern provisional.

## Sistema electoral

El sistema electoral búlgar és proporcional amb un llindar del 4% per a tots els partits i coalicions.

## Candidatures

La coalició conservadora del Ciutadans pel Desenvolupament Europeu de Bulgària (GERB) amb la Unió de Forces Democràtiques la lidera Boiko Boríssov, la coalició reformista de Continuem el Canvi i Bulgària Democràtica presenta Kiril Petkov, Asen Vasilev, Hristo Ivanov i Atanas Atanasov, els ultranacionalistes de Revival presenten Kostadin Kostadinov, el Moviment pels Drets i les Llibertats que defensa la minoria turca, Delyan Peevski, la socialdemòcrata Coalició per Bulgària, Korneliya Ninova i els populistes d'Existeix un Poble a Slavi Trifonov.

## Resultats

Eleccions legislatives búlgares de 2024 :
| Partit | Vots | % | +/– | Escons | +/– |
| GERB–SDS (Граждани за европейско развитие на България - SDS) | 530.602 | 23,99 / 100 | ▼ 1,40 | 68 / 240 | ▼ 1 |
| Moviment pels Drets i les Llibertats (DPS) (Движение за права и свободи) | 366.562 | 16,56 / 100 | ▲ 3,39 | 47 / 240 | ▲ 11 |
| Coalició Continuem el Canvi-Bulgària Democràtica (PP-DB) (Продължаваме промяната – Демократична България) | 307.848 | 13,92 / 100 | ▼ 9,62 | 39 / 240 | ▼ 23 |
| Renaixement (V) (Възраждане') | 295.915 | 13,38 / 100 | ▼ 0,20 | 38 / 240 | ▲ 1 |
| BSP per Bulgària (BSP) (Коалиция за България) | 151.557 | 6,85 / 100 | ▼ 1,71 | 19 / 240 | ▼ 4 |
| Existeix un Poble (ITN) (Има такъв народ) | 127.986 | 5,79 / 100 | ▲ 1,85 | 17 / 240 | ▲ 6 |
| Velichie (V) (Величие) | 99.852 | 4,51 / 100 | N/D | 13 / 240 | N/D |

## Conseqüències

Tant Korneliya Ninova, la líder de Coalició per Bulgària que encapçala el Partit Socialista Búlgar, com Hristo Ivanov de Bulgària Democràtica van dimitir a conseqüència dels mals resultats.
La incapacitat dels partits per arribar a acords va causar que el president Rumen Radev convoqués noves eleccions per al 27 d'octubre.

## Referències

* ↑ «Bulgaria to Hold Simultaneous Elections on June 9: President Radev's Decree» (en anglès). Radio Moldova, 05-04-2024. [Consulta: 1r juny 2024].
* ↑ «Temporary stabilisation? Bulgaria’s new government» (en anglès). Centre for Eastern Studies (OSW), 07-06-2023. [Consulta: 17 juny 2024].
* ↑ «Bulgaria celebrará sus sextas elecciones en tres años tras un nuevo intento fallido de formar Gobierno» (en castellà). RTVE, 28-03-2024. [Consulta: 1r juny 2024].
* ↑ «Bulgaria's October 27 Elections Set as President Radev Approves 'Glavchev 2' Caretaker Cabinet» (en anglès). Novinite, 26-08-2024. [Consulta: 28 setembre 2024].
* ↑ Gueorguieva, Petia. «Reforming Electoral System in Bulgaria – Factors, Actors and Failures» (en anglès). New Bulgarian University. [Consulta: 10 març 2025].
* ↑ Карадакова, Анна. «Обявяват окончателните резултати от вота за НС» (en búlgar). Nova, 17-06-2024. [Consulta: 20 juny 2024].
* ↑ «Bulgaria to hold another snap parliamentary election on Oct. 27, says president» (en anglès). Reuters, 26-08-2024. [Consulta: 28 setembre 2024].